'n Ateïstiese vriend van my het my gevra: "Watter verskil maak dit nou eintlik in 'n mens se lewe as jy in God glo? As ek Jesus aanneem, hoe sal dit my lewe verander?"
Die Ou Testament vertel ons wie God is en wie Hy ons gemaak het om te wees; hoe Hy wou hê ons moet leef, maar ook hoe ons tekortskiet en die doel mis. Dit gee beloftes van 'n verlossing en Verlosser wat kom om dit alles te verander en alles weer te herstel. Dan kom Jesus in die Nuwe Testament as vervulling van al die beloftes. Die Evangelies vertel ons Wie Hy is en wat Hy gedoen het. Die latere boeke en briewe is die vertelling van die uitwerking in die volgelinge van Jesus na Sy verheerliking asook 'n afwagting op Sy terugkeer/wederkoms. Hoe is dit prakties toegepas in hulle lewens?